Analiza javnih finansija za period januar-jun 2018[[1]](#footnote-1)

Dobre ekonomske performanse i nastavak sprovođenja mjera fiskalne konsolidacije usmjerenih na dalje jačanje fiskalne stabilnosti i stabilizaciju javnih finansija doprinijeli su većem ostvarenju prihoda budžeta u periodu januar-jun tekuće godine u odnosu na isti period prethodne godine za 81,8 mil ili 12,0%.

JAVNE FINANSIJE

**Javni prihodi** za period januar-jun 2018. godine iznosili su 858,6 mil.€ ili 19,4% procijenjenog BDP-a (4.430,9 mil. €). U odnosu na isti period 2017. godine prihodi su veći za 98,4 mil.€ ili 12,9%, najvećim dijelom kao rezultat povećanja poreskih prihoda za 78,0 mil.€, odnosno 20,5%. U ovoj kategoriji najviše su povećani prihodi od: poreza na dodatu vrijednost za 34,6 mil. € i doprinosa za 15,4 mil.€. U odnosu na plan, prihodi su veći za 8,6 mil.€ ili 1,0%.

**Javna potrošnja** u posmatranom periodu 2018. godine iznosila je 955,0 mil.€ ili 21,6% BDP-a, i povećana je za 83,2 mil.€ ili 9,5% u odnosu na uporedni period prethodne godine. Javna potrošnja je povećana zbog većih izdataka za kapitalni budžet u iznosu od 45,8 mil.€, transfera institucijama, pojedincima, nevladinim organizacijama u iznosu od 26,1 mil.€. kao i većih izdataka za zarade za 9,5 mil.€.

**Deficit javnih finansija** u periodu januar-jun 2018. godine iznosio je 96,4 mil.€ ili 2,2% BDP-a, i manji je za 15,2 mil.€ u odnosu na deficit iz istog perioda prethodne godine.

BUDŽET CRNE GORE

**Primici Državnog Budžeta**[[2]](#footnote-2) u periodu januar-jun 2018. godine iznosili su 1.052,6 mil. €, od čega se na izvorne prihode odnosi 763,8 mil. €, dok je 288,8 mil.€ prihodovano iz drugih izvora finansiranja, dominantno iz zaduživanja na inostranom tržištu. Izvorni prihodi budžeta viši su u odnosu na ostvarene u istom periodu 2017. za 81,8 mil.€ ili 12,0% i u odnosu na planirane za 4,6 mil.€ ili 0,6%.

Najznačajnija pozitivna odstupanja u odnosu na isti period prošle godine zabilježena su kod: prihoda po osnovu poreza na dodatu vrijednost za 34,6 mil. €, kao rezultat povećanja opšte stope PDV-a za 2 p.p i doprinosa za 15,4 mil.€ uslijed naplate poreskih potraživanja shodno Zakonu o reprogramu poreskih potraživanja.

**Ukupni izdaci budžeta** u periodu januar-jun 2018. godine iznosili su 849,0 mil.€ili 19,2% procijenjenog BDP-a za 2018. godinu (4.430,9 mil. €), od čega je finansirana tekuća budžetska potrošnja u iznosu od 769,8 mil.€ i kapitalne investicije 79,2 mil. €. U odnosu na isti period prethodne godine, rashodi su povećani za 61,9 mil.€ ili 7,9%, i to najviše zbog: povećanja kapitalnog budžeta za 38,1 mil.€, prvenstevno zbog pojačanog intenziteta izvođenja radova na prioritetnoj dionici Autoputa i rashoda za usluge za 7,7 mil.€.

Kao rezultat kretanja prihoda i rashoda u periodu januar-jun**, deficit centralnog budžeta** iznosio je 85,2 mil.€ ili 1,9% BDP-a, i manji je za 19,9 mil.€ od deficita ostvarenog u istom periodu 2017. godine. Otplata duga iznosila je 147,4 mil.€.

 LOKALNA SAMOUPRAVA

**Prihodi lokalne samouprave** u periodu januar-jun 2018. godine iznosili su 94,9 mil.€ ili 2,1% BDP-a, i bilježe rast od 16,3 mil.€ ili 20,8% u odnosu na isti period 2017. godine. U okviru prihoda, pozitivno odstupanje u odnosu na isti period prethodne godine bilježe lokalni porezi za 5,6 mil.€ i ostali prihodi za 5,6 mil.€. U odnosu na plan, prihodi lokalne samouprave su viši za 3,8 mil.€ ili 4,2%.

**Rashodi lokalne samouprave** u posmatranom periodu 2018. godine iznosili su 106,0 mil.€ ili 2,4% BDP-a, što je 20,5 mil.€ više u odnosu na isti period 2017. godine.

Za prvih šest mjeseci 2018. godine zabilježen je **deficit lokalne samouprave** u iznosu od 11,2 mil.€ ili 0,3% BDP-a, dok je otplaćeno 27,8 mil.€ obaveza iz prethodnog perioda.

1. Podaci su preliminarni. [↑](#footnote-ref-1)
2. Primici Budžeta uključuju izvorne prihode (direktne i indirektne poreze i neporeske prihode), pozajmice, donacije i prihode od prodaje imovine. [↑](#footnote-ref-2)